Diari Oficial de la Generalitat Valenciana


Sumari del DOGV 3092, del 03-10-1997 (1997/10476)

DECRET 253/1997, de 2 d'octubre, del Govern Valencià, pel qual s'estableixen ajudes per a pal·liar els danys produïts per les pluges torrencials de finals de setembre a la Comunitat Valenciana.
-------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1997/10/02/253/dof/vci/html**

### Dades del document

Número de DOGV
:   3092

Data del DOGV
:   03-10-1997

Secció del DOGV
:   DISPOSICIONS GENERALS

Número del document
:   1997/10500


Data del document
:   02-10-1997

Organisme emissor
:   Conselleria d'Economia, Hisenda i Administració Pública

Tipus de document
:   Decret

Anàlisi jurídica

3274 DECRET 253/1997, de 2 d'octubre, del Govern Valencià, pel qual s'estableixen ajudes per a pal·liar els danys produïts per les pluges torrencials de finals de setembre a la Comunitat Valenciana. [97/C10608]
  
Les intenses pluges caigudes, fonamentalment el dia 30 de setembre, en determinades zones de la Comunitat Valenciana, que van superar en alguns casos els 270 litres per metre quadrat en un termini de 12 hores, han produït la pèrdua de vides humanes, a més de nombrosos danys en infraestructures i serveis públics i en béns mobles i immobles de propietat privada, en una àmplia zona compresa entre les províncies d'Alacant i València, destacant per la major virulència al municipi d'Alacant.
  
El Govern Valencià, a la vista de la situació d'emergència i davant la magnitud dels danys ocasionats, ha decidit establir mesures de caràcter excepcional, consistents en ajudes econòmiques que pal·lien, tant com siga possible, els greus efectes produïts i permeten la recuperació econòmica dels afectats, així com una sèrie de mesures per a la recuperació dels danys causats en les infraestructures públiques de les zones afectades.
  
Especialment, es manifesta la singular sensibilitat del Govern Valencià envers aquells que van perdre la vida o van sofrir danys en els seues béns, com també envers les petites i mitjanes indústries i comerços que s'han vist greument afectats.
  
Per això, a iniciativa de la Presidència de la Generalitat Valenciana i a proposta conjunta dels consellers d'Economia, Hisenda i Administració Pública i de Presidència, després de la deliberació del Govern Valencià, en la reunió extraordinària del dia 2 d'octubre de 1997,
  
DECRETE
  
Article 1
  
A l'efecte de poder atendre de forma immediata les reparacions de les infraestructures i serveis públics, especialment vies de comunicació i col·legis, danyats per les inundacions que hi ha hagut a la Comunitat Valenciana, es declara d'emergència l'execució d'aquestes reparacions.
  
Article 2
  
Que s'adopten les mesures pressupostàries necessàries per a fer front a les ajudes econòmiques que es fixen per a:
  
a) Ajudar els familiars de les víctimes.
  
b) Ajudar econòmicament les persones físiques o jurídiques afectades per la pèrdua o danys patits en els seus béns mobles o immobles.
  
c) Ajudar econòmicament les empreses, i en particular les petites i mitjanes, comerços i explotacions agrícoles, en la recuperació de l'activitat normal.
  
Es faculta els delegats del Consell a València i Alacant perquè en el termini de 10 dies eleven al conseller d'Economia, Hisenda i Administració Pública un informe sobre supòsits no recollits en aquest article.
  
DISPOSICIONS FINALS
  
Primera
  
1. Es faculta el conseller d'Economia, Hisenda i Administració Pública perquè adopte les mesures necessàries en desplegament d'aquest decret.
  
2. Així mateix, es faculta els consellers competents per raó de les matèries afectades perquè, en coordinació amb el conseller d'Economia, Hisenda i Administració Pública, despleguen aquest decret en les matèries de les respectives competències.
  
3. Els municipis afectats per aquest decret seran determinats mitjançant una ordre posterior.
  
Segona
  
Aquest decret entrarà en vigor el mateix dia de la publicació en el Diari Oficial de la Generalitat Valenciana.
  
Alacant, 2 d'octubre de 1997
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia i Hisenda,
  
JOSÉ LUIS OLIVAS MARTÍNEZ
  
El conseller de Presidència,


Còpia Permalink ELI